kalixlouiis/myanmar-wikipedia-corpus huggingface dataset:
ဝန်ထမ်းဘဝ သူသည် ရန်ကုန်တက္ကသိုလ် မှနေ၍ ၁၉၇၈ ခုနှစ် တွင် ဥပဒေဘွဲ့ ရရှိသည်။
ယင်းနောက် OTS အမှတ်စဉ်(၅၈)ကို တက်ရောက်ပြီး တပ်မတော် စစ်ဥပဒေချုပ် ရုံးတွင် တာဝန်ထမ်းသည်။
ဒုလက်ထောက်စစ်ဥပဒေချုပ် အဖြစ် နောက်ဆုံးစစ်မှုထမ်းကာ နိုင်ငံခြားရေးဝန်ကြီးဌာန သို့ ပြောင်းရွှေ့သည်။
သူသည် ဖိလစ်ပိုင်၊အမေရိကန် နှင့် ရုရှား နိုင်ငံဆိုင်ရာ မြန်မာသံရုံး များတွင် သံတမန်တာဝန် များ ထမ်းဆောင်ခဲ့သည်။
၂၀၀၇ ခုနှစ် အရောက် တွင် နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီ က သူ့အား နိုင်ငံခြားရေးဝန်ကြီးဌာန လေ့ကျင့်ရေး၊သုတေသနနှင့်နိုင်ငံခြားဘာသာစကားဌာန ၏ ညွှန်ကြားရေးမှူးချုပ် အဖြစ် အစမ်းခန့်ကာ ၂၀၀၈ ခုနှစ် အောက်တိုဘာ ၃၀ ရက်တွင် အတည်ခန့်သည်။
သံအမတ်ကြီးဘဝ သမ္မတဦးသိန်းစိန် လက်ထက် ၂၀၁၀ ပြည့်နှစ် ဩဂုတ်လ ၂၆ ရက် နေ့တွင် ဩစတြေးလျနိုင်ငံ ဆိုင်ရာ မြန်မာသံအမတ်ကြီး အဖြစ် တာဝန်ထမ်းသည်။
၂၀၁၂ ခုနှစ် စက်တင်ဘာလ ၁၆ ရက် တွင် ဘယ်လ်ဂျီယံနိုင်ငံ ဆိုင်ရာ မြန်မာသံအမတ်ကြီး အဖြစ်လည်းကောင်း စသည်ဖြင့် ပူးတွဲယူသည်။
ထို့နောက် ၂၀၁၃ ခုနှစ်တွင် ဥရောပသမဂ္ဂဆိုင်ရာ ပြည်ထောင်စုသမ္မတမြန်မာနိုင်ငံတော် မစ်ရှင်အဖွဲ့ အကြီးအကဲ ဖြစ်လာသည်။
၂၀၁၈ခုနှစ် ဇူလိုင်လ တွင် သံအမတ်ကြီး အဖြစ်မှ အငြိမ်းစားယူသည်။
သမ္မတရုံးအကြံပေးပုဂ္ဂိုလ် သူသည် ၂၀၁၉ ခုနှစ် မေလ ၈ရက်နေ့တွင် နိုင်ငံတော်သမ္မတရုံး၏ အကြံပေးပုဂ္ဂိုလ်အဖြစ် ခန့်အပ်တာဝန်ပေးခြင်းခံရသည်။
အမျိုးသားပြန်လည်သင့်မြတ်ရေးနှင့် ငြိမ်းချမ်းရေး ဗဟိုဌာန (NRPC) ၏ ငြိမ်းချမ်းရေးလုပ်ငန်းစဉ်များအတွက် ဥပဒေရေးရာကိစ္စရပ်များအား အကြံပြုတင်ပြရပြီး သမ္မတရုံးဝန်ကြီးဌာန ပြည်ထောင်စုဝန်ကြီးထံသို့ တိုက်ရိုက် အစီရင်ခံရသည်။
လူ့အခွင့်အရေးကော်မရှင် ၂၀၂၀ ပြည့်နှစ် ဇန်နဝါရီ ၁၄ ရက် တွင် မြန်မာနိုင်ငံအမျိုးသားလူ့အခွင့်အရေးကော်မရှင် အဖွဲ့ဝင် အဖြစ် နိုင်ငံတော်သမ္မတဦးဝင်းမြင့်က ၎င်းအား တာဝန်ပေးသည်။
ထိုတာဝန်ကို စစ်အာဏာသိမ်းပြီးသည့် နောက်ပိုင်းအချိန်အထိ ဆက်လက်တာဝန်ထမ်းဆောင်ရပြီး နိုင်ငံတော်စီမံအုပ်ချုပ်ရေးကောင်စီ က ၂၀၂၃ ခုနှစ် ဩဂုတ်လ ၃ရက်နေ့တွင် မြန်မာနိုင်ငံအမျိုးသားလူ့အခွင့်အရေးကော်မရှင် ဥက္ကဋ္ဌ အဖြစ် ခန့်အပ်သည်။
သူသည် မြန်မာနိုင်ငံအမျိုးသားလူ့အခွင့်အရေးကော်မရှင် ၏ တတိယမြောက်ဥက္ကဋ္ဌ ဖြစ်သည်။
မိသားစုဘဝ သူသည် အိမ်ထောင်သည်တစ်ဦး ဖြစ်ပြီး သမီး တစ်ဦး ရှိသည်။
ဂုဏ်ပြုမှုများ နိုင်ငံတော်စီမံအုပ်ချုပ်ရေးကောင်စီ က ၎င်းအား ၂၀၂၂ ခုနှစ် နိုဝင်ဘာ ၁၇ ရက် တွင် ဝဏ္ဏကျော်ထင်ဘွဲ့ အပ်နှင်းသည်။
ငါးလင်ပန်း (mottled eel) (Anguilla bengalensis) သည် အပူပိုင်း ရေချိုဒေသတွင် နေထိုင်သော ငါးရှဉ့်မျိုးနွယ်ဝင် ငါးတမျိုးဖြစ်သည်။
ဘင်္ဂလားဒေခ်ျနိုင်ငံ၊ ကပ္ပလီပင်လယ်၊ ဆူမတြာကျွန်း၊ သီရိလင်္ကာနိုင်ငံ စသည်တို့တွင် တွေ့ရှိရလေ့ရှိသည်။
ညည်းချင်းသည် စိတ်နှလုံးမချမ်းမမြေ့မှုဒုက္ခများနဲ့ စိတ်နှလုံးတုန်လှုပ်မှုဖြစ်သည့် အခါမျိုးတွင် တစ်စုံတစ်ဦး တစ်စုံတစ်ရာတို့ကို လွမ်းဆွတ်တမ်းတသည့်အခါမျိုးတွင် ညည်းညူလွမ်းဆွတ်ပြီး ရေးသားကြသော ကဗျာအမျိုးအစားဖြစ်သည်။
ဦးဆောင်ညွှန်ကြားရေးမှူး () ဆိုသည်မှာ နိုင်ငံတော်အစိုးရ၏ ကော်ပိုရေးရှင်း၊ လုပ်ငန်း၊ သယ်ယူပို့ဆောင်ရေးအဖွဲ့၊ ဘဏ် အစရှိသော ဝန်ထမ်းအဖွဲ့အစည်းများ၏ အကြီးအမှူးရာထူးဖြစ်သည်။
"ဦးဆောင်ညွှန်ကြားရေးမှူး" ဆိုသော အခေါ်အဝေါ်ကို အစိုးရဌာနဆိုင်ရာများတွင် သုံးလေ့ရှိပြီး အစိုးရပိုင်မဟုတ်သည့် အများနှင့်သက်ဆိုင်သော (သို့မဟုတ်) အများနှင့်မသက်ဆိုင်သော ကုမ္ပဏီများတွင်မူ "မန်နေဂျင်းဒါရိုက်တာ" ဟုလည်းကောင်း၊ "အုပ်ချုပ်မှုဒါရိုက်တာ" ဟုလည်းကောင်း သုံးလေ့ရှိသည်။
ဝန်ထမ်းအဖွဲ့အစည်း ဝန်ထမ်းအဖွဲ့အစည်းများတွင် ဦးဆောင်ညွှန်ကြားရေးမှူးသည် ယင်းအဖွဲ့အစည်းများ၏ အမြင့်ဆုံးရာထူးဖြစ်ပြီး ညွှန်ကြားရေးမှူးချုပ်/ပါမောက္ခချုပ်/လေကြောင်းပျံသန်းရေးဌာနမှူးချုပ် အစရှိသော ရာထူးများနှင့် ညီမျှသည်။
အစိုးရစီမံခန့်ခွဲမှုအင်္ဂါစဉ်အရ ဦးဆောင်ညွှန်ကြားရေးမှူးသည် အထွေထွေမန်နေဂျာ () ၏ အထက်တွင်ရှိပြီး အချို့အဖွဲ့အစည်း၌မူ ဒုတိယဦးဆောင်ညွှန်ကြားရေးမှူး () ၏ အထက်တွင်ရှိသည်။
ကုမ္ပဏီ အများနှင့်သက်ဆိုင်သော (သို့မဟုတ်) အများနှင့်မသက်ဆိုင်သော ကုမ္ပဏီများတွင် ဦးဆောင်ညွှန်ကြားရေးမှူးထက် မန်နေဂျင်းဒါရိုက်တာဖြစ်စေ၊ အုပ်ချုပ်မှုဒါရိုက်တာဖြစ်စေ သုံးနှုန်းလေ့ရှိသည်။
ယျေဘုယျအားဖြင့် ယင်းရာထူးသည် ဒါရိုက်တာများဘုတ်အဖွဲ့၏ အကြီးအကဲဖြစ်ပြီး ကုမ္ပဏီ၏ အစုရှယ်ယာရှင်ဖြစ်သည်။
၎င်းသည် ဥက္ကဋ္ဌ၊ အမှုဆောင်အရာရှိချုပ် အစရှိသော ရာထူးများ၏ အောက်တွင်ရှိပြီး ဒါရိုက်တာများ၏ အထက်တွင်ရှိသည်။
ဥက္ကဋ္ဌ၊ အမှုဆောင်အရာရှိချုပ် မရှိသည့် ကုမ္ပဏီများတွင် မန်နေဂျင်းဒါရိုက်တာ (သို့မဟုတ်) အုပ်ချုပ်မှုဒါရိုက်တာသည် ယင်းကုမ္ပဏီ၏ စီမံခန့်ခွဲမှုတွင် အမြင့်ဆုံးဖြစ်သည်။
ကဏ္ဍ:စီမံအုပ်ချုပ်မှု အလုပ်အကိုင်များ ကဏ္ဍ:နိုင်ငံ့ဝန်ထမ်းများ။
မီးကပ်ကို အရှည် ၁၆ ပေမှ ပေ ၂၀ ထိ ရှည်လျားဖြောင့်တန်းသော သစ်ဝါးများဖြင့် ပြုလုပ်လေ့ရှိသည်။
အဖျားတွင် ဝါးကပ်၊ သံပြား၊ သွပ်ပြား စသည်ကို အနံ ၁၀ လက္မမှ ၁ပေခွဲ၊ အလျား ၁၂ လက္မမှ နှစ်ပေထိ ကပ်ပြားများ ထပ်ဆင်ထားရသည်။
သစ်၊ ဝါး၊ ဓနိ၊ သက်ကယ် စသော အိမ်ခေါင်မှ မီးများကို မီးမလွင့် မကျယ်ပြန့်စေရန် ရေမပက်မီ မီးကပ်ဖြင့် ဖုံးဖိထားရန်ဖြစ်သည်။
ရိုက်ခတ်၍မီးငြိမ်းသတ်ရန်မဟုတ်ဘဲ မီးပျံ့ထွက်မသွားစေရန်အတွက် ဖုံးအုပ်ဖိထားရန်ဖြစ်သည်။
ရိုက်ခတ်၍ငြိမ်းသတ်မိပါ လေယပ်ပေးသည်နှင့်တူ၍ မီးပွားများလွင့်စဉ်ခြင်း၊ မီးကူးစက်မှု လျင်မြန်စေခြင်းတို့ ဖြစ်တတ်သည်။
အချို့ဒေသများတွင် မီးကပ်နှင့် မီးချိတ်ကို တိုင်တစ်ခုတည်းတွင် တစ်ပြိုင်နက် ထပ်ဆင်ထားတတ်ကြသည်။
မီးချိတ်နှင့် မီးကပ်တို့သည် ရှည်လျားသေားကိရိယာများဖြစ်သောကြောင့် တိုင်၊ တန်းများတွင် စနစ်တကျထောင်ထားရမည်။
ထိုသို့ထောင်ထားရာတွင်လည်း သံကြိုးဖြင့် အသေတုပ်နှောင်မထားရန် သတိပြုသင့်သည်။
သူခိုးခိုးမည်ကို စိုးရိမ်၍ အသေတုပ်နှောင်ထားပါက အရေးအကြောင်းတွင် နှောင့်နှေးကြန့်ကြာမှုများ ဖြစ်စေနိုင်သည်။
ကိုးကား ကြိုတင်ကာကွယ် မီးအန္တရာယ်။
မောင်ညွန့်လွင်။
၁၉၈၈၊ ပကြိမ်။
ကဏ္ဍ:မီးဘေးကာကွယ်ရေး။
မီးချိတ်ကို အရှည် ၁၆ ပေ မှ ပေ၂၀ ထိရှိသော ဖြောင့်စင်းသော သစ်ဝါးများဖြင့်လုပ်လေ့ရှိသည်။
မီးချိတ်၏ ထိပ်တွင် သံကောက်၊ သံချိတ်တပ်ဆင်ထားသည်။
အမိုးအကာများကို ထိုးဖောက် ဆွဲချနိုင်ရန်၊ မီးတွင်းမှ ပစ္စည်းများကို ချိတ်ယူဆွဲငင်ရာတွင် သုံးနိုင်သည်။
အမြင့်သို့ တက်ရန် လှေကားအဖြစ် ချိတ်၍သည်း တက်နိုင်သည်။
မီးချိတ်သည် တောင်းတင်းခိုင်မာပြီး တောင့်တင်းရန် လိုအပ်သည်။
သံချိတ်အကောက်၏ အကျယ်သည် အနည်းဆုံး ၆ လက္မရှိပြီး မာကျောနေရန်လဲလိုအပ်သည်။
ကိုးကား ကြိုတင်ကာကွယ်မီးအန္တရာယ်။
အဒူလ်ရာမန် အဒူလ်လာ ဂရိဘ် (; ; ၃၁ မတ် ၁၉၉၇ မွေးဖွား) သည်ဆော်ဒီပရော်ဖက်ရှင်နယ် လိဂ် ကလပ် Al Nassr နှင့် ဆော်ဒီအာရေးဗီးယားလက်ရွေးစင်အသင်း အတွက် တောင်ပံကစားသမား အဖြစ်ကစားသော ဆော်ဒီအာရေးဗီးယားပရော်ဖက်ရှင်နယ် ဘောလုံးသမား ဖြစ်သည်။
ချက်ကြောင့် Saudi Pro League (SPL)၊ သည် Roshn Saudi League (RSL) သည် ဆော်ဒီဘောလုံးလိဂ်စနစ်တွင် ဘောလုံး အများဆုံးခွဲဝေမှုဖြစ်သည်။
ပြိုင်ပွဲ၏ပထမရာသီသည် 1976-77 ရာသီ ဖြစ်သည်။
လိဂ်ပြိုင်ပွဲကို စတင်ကျင်းပသည့်ရာသီမှ ၁၉၈၉-၉၀ ရာသီအထိ အလှည့်ကျပြိုင်ပွဲ အဖြစ် ဆော်ဒီဖက်ဒရေးရှင်းမှ ဘောလုံးလိဂ်ပြိုင်ပွဲတစ်ခုတွင် ဘုရင့်ဖလားနှင့် ပေါင်းစည်းကာ ရွှေသေတ္တာများ ထပ်မံထည့်သွင်းရန် ဆုံးဖြတ်ခဲ့သည်။
Golden Box သည် ပုံမှန်လိဂ်ရာသီ၏ ထိပ်ဆုံးလေးသင်းကြား ကစားသည့် ရာသီအဆုံးသတ်ပြိုင်ပွဲဖြစ်သည်။
အဆိုပါအသင်းများသည် ဆော်ဒီအာရေးဗီးယား၏ ချန်ပီယံဆုကို ရယူရန်အတွက် ဆီမီးဖိုင်နယ်အဆင့်တွင် ကစားရမည်ဖြစ်သည်။
လိဂ်သည် ၂၀၀၇-၀၈ ရာသီတွင် အလှည့်ကျစနစ်သို့ ပြန်လည်ရောက်ရှိခဲ့သည်။
AFC Champions League တွင် ၎င်း၏အသင်းများမှ အောင်မြင်ပြီး တသမတ်တည်း စွမ်းဆောင်နိုင်မှုများကြောင့် အာရှတွင် အမြင့်ဆုံးကိန်းဂဏန်းအဖြစ် ပုံမှန်သတ်မှတ်ခံရသည်။
Al-Hilal သည် ၎င်း၏သမိုင်းတစ်လျှောက် ချန်ပီယံ ၁၈ ကြိမ်နှင့် အအောင်မြင်ဆုံးအသင်းဖြစ်ပြီး 2021-22 တွင် ချန်ပီယံဆုကို ဆွတ်ခူးနိုင်ခဲ့သည်။
Al-Ahli ၊ Al-Ittihad နှင့် Al-Nassr တို့သည်လည်း လိဂ်တွင် အအောင်မြင်ဆုံးအသင်းအချို့ဖြစ်သည်။
2023 ခုနှစ်မှ စတင်ကာ လိဂ်သည် ငွေကြေးအမြတ်အစွန်းများသော စာချုပ်များမှတစ်ဆင့် ဥရောပလိဂ်များမှ ထိပ်တန်းကစားသမားအများအပြားကို ဆွဲဆောင်ကာ ကြယ်ပွင့်အဆင့်ရှိလိဂ်တစ်ခုဖြစ်လာခြင်းကြောင့် နိုင်ငံတကာတွင် ကျယ်ကျယ်ပြန့်ပြန့် ထိတွေ့မှုများ ကြုံတွေ့ခဲ့ရသည်။
Saudi Vision 2030 အစီအစဉ်၏ တစ်စိတ်တစ်ပိုင်းအဖြစ် နိုင်ငံ၏ အများပြည်သူရင်းနှီးမြှုပ်နှံမှုရန်ပုံငွေသည် တည်ထောင်သူလေးဦး ( Al-Ahli ၊ Al-Ittihad ၊ Al-Hilal နှင့် Al-Nassr ) တွင် ရှယ်ယာ 75% ကို ရယူခဲ့သည်။
လူကာမိုဒရစ် (;, Latin: Luka Modrić) ခရိုအေးရှား ပရော်ဖက်ရှင်နယ် ဘောလုံးသမားတစ်ဦးဖြစ်ပြီး လာလီဂါကလပ် ရီးယဲလ်မက်ဒရစ်အတွက် ကွင်းလယ်ကစားသမားအဖြစ် ကစားကာ ခရိုအေးရှားလက်ရွေးစင်အသင်းခေါင်းဆောင်ဖြစ်သည်အဓိကအားဖြင့် ဗဟိုကွင်းလယ်ကစားသမား အဖြစ် ကစားသော်လည်း ကွင်းလယ်တိုက်စစ် သို့မဟုတ် ခံစစ်ကွင်းလယ်ကစားသမား သူသည် အချိန်တိုင်း၏ အကောင်းဆုံး ကွင်းလယ်ကစားသမားများထဲမှ တစ်ဦးအဖြစ် ကျယ်ကျယ်ပြန့်ပြန့် သတ်မှတ်ခံရပြီး တစ်ချိန်က အကြီးကျယ်ဆုံး ခရိုအေးရှား ဘောလုံးသမားအဖြစ် ကျယ်ကျယ်ပြန့်ပြန့် သတ်မှတ်ခံရသည်။
မိုဒရစ်သည် ၎င်း၏ပရော်ဖက်ရှင်နယ်ကစားသမားဘဝကို ခရိုအေးရှားကလပ် Dinamo Zagreb တွင် ၂၀၀၃ ခုနှစ်တွင် စတင်ခဲ့ပြီး ဘော့စနီးယားကလပ် Zrinjski Mostar နှင့် ခရိုအေးရှားကလပ် Inter Zaprešićတို့ကို အငှားချခဲ့သည်။
သူဟာ 2005 မှာ Dinamo အတွက် ပွဲဦးထွက်ကစားခဲ့ပြီး သူ့ရဲ့စွမ်းဆောင်ရည်တွေက 2008 ခုနှစ်မှာ ပရီးမီးယားလိဂ်ကလပ် တော့တင်ဟမ်ဟော့စပါးအသင်းကို ပြောင်းရွှေ့လာခဲ့ပြီး 2010 ခုနှစ်မှာ UEFA Champions League ဝင်ခွင့်ရရှိခဲ့ပြီး နှစ်ပေါင်း 50 နီးပါးအတွင်း ပထမဆုံး ချန်ပီယံလိဂ်ဝင်ခွင့်ရရှိခဲ့ပါတယ်။
2012 နွေရာသီတွင် မိုဒရစ်သည် ရီးယဲလ်မက်ဒရစ်သို့ ပြောင်းရွှေ့ကြေး ပေါင် သန်း 30 ဖြင့် ရောက်ရှိလာခဲ့သည်။
၎င်း၏ဒုတိယရာသီတွင်သူသည် 2013-14 ချန်ပီယံလိဂ်ဖလားကိုရရှိခဲ့ပြီးထိုရာသီ၏ရာသီလူစာရင်းအတွက်ရွေးချယ်ခြင်းခံရသည်။
ဇီဒန်းဇီဒန်းသည် 2016 ခုနှစ်တွင် မက်ဒရစ်ကို လွှဲပြောင်းရယူပြီးနောက် မိုဒရစ်သည် 2015-16 မှ 2017-18 ခုနှစ်အထိ ကလပ်၏ ချန်ပီယံလိဂ်ဖလားသုံးကြိမ်ဆက်တိုက် ကလပ်၏အဓိကအဖွဲ့ဝင်တစ်ဦးဖြစ်ပြီး ရာသီအလိုက်မဲပေးရွေးချယ်ခံရသည့်အချိန်တိုင်းတွင် အသင်းအတွက် ပါဝင်ခဲ့သည်။
စုစုပေါင်း ဆုဖလား 23 ကြိမ် ၊ UEFA Champions League 5 ကြိမ် ၊ La Liga 3 ကြိမ် နဲ့ Copa del Rey 2 ကြိမ် အပါအဝင် မက်ဒရစ် မှာ အဓိက ဆုဖလား 23 ခု ဆွတ်ခူး ထားနိုင် ခဲ့ ပါတယ်။
မိုဒရစ်သည် 2018 ခုနှစ်တွင် Ballon d'Or အပါအဝင် တစ်ဦးချင်းဆုများစွာကို ရရှိခဲ့ပြီး 2018 ခုနှစ်နောက်ပိုင်း Lionel Messi သို့မဟုတ် Cristiano Ronaldo မှလွဲ၍ အခြားအကောင်းဆုံးကစားသမားဆု၊ ဖီဖာအကောင်းဆုံးအမျိုးသားကစားသမားနှင့် UEFA Men's Player of the Year ဆုတို့ကို 2018 ခုနှစ်ကတည်းက ရရှိခဲ့သည်။
2018 ခုနှစ်အတွက် IFFHS World's Best Playmaker အဖြစ်လည်း သတ်မှတ်ခံခဲ့ရသည်။
FIFPRO World 11 တွင် ခြောက်ကြိမ်နှင့် UEFA Team of the Year 3 ကြိမ်ကိုလည်း ရွေးချယ်ခံခဲ့ရသည်။
2019 ခုနှစ်တွင် သူသည် အသက်မွေးဝမ်းကြောင်းရလဒ်များနှင့် ကိုယ်ရည်ကိုယ်သွေးအတွက် Golden Foot ဆုချီးမြှင့်ခြင်းခံရသည်။
မိုဒရစ်သည် ၂၀၀၆ ခုနှစ် မတ်လတွင် ခရိုအေးရှားနှင့် အာဂျင်တီးနားလက်ရွေးစင်အသင်းအတွက် ပထမဆုံးပွဲထွက်ကစားခဲ့ပြီး အီတလီနှင့် ချစ်ကြည်ရေးခြေစမ်းပွဲတွင် ၎င်း၏ပထမဆုံးနိုင်ငံတကာသွင်းဂိုးကို သွင်းယူပေးခဲ့သည်။
မိုဒရစ်သည် UEFA Euro 2008 မှ 2020 နှင့် 2006 FIFA World Cup အပါအဝင် 2022 မှ 2022 အထိ ခရိုအေးရှား၏ အဓိကပြိုင်ပွဲတိုင်းတွင် ပါဝင်ယှဉ်ပြိုင်ခဲ့သည့် ခရိုအေးရှား၏ "ဒုတိယရွှေရောင်မျိုးဆက်" ကို ကျောခိုင်းထားသည်။
ပြိုင်ပွဲ။
မိုဒရစ်သည် ၂၀၁၈ ကမ္ဘာ့ဖလားပြိုင်ပွဲတွင် ခရိုအေးရှားကို ဦးဆောင်ကာ ရွှေဘောလုံးကို ဆွတ်ခူးနိုင်ခဲ့သည်။
2022 ကမ္ဘာ့ဖလားပြိုင်ပွဲတွင် သူသည် အသင်းကို တတိယနေရာရရှိအောင် ဦးဆောင်ခဲ့ပြီး ကြေးဘောလုံးကို ဆက်တိုက်ရယူခဲ့သည်။
မတ်လ 2021 တွင်သူသည်နိုင်ငံ၏သမိုင်းတစ်လျှောက်အကောင်းဆုံးကစားသမားဖြစ်လာခဲ့သည်။
ထို့အပြင် ၎င်းသည် 2007 မှ 2022 ခုနှစ်အတွင်း 11 ကြိမ် စံချိန်တင် ခရိုအေးရှားဘောလုံးသမားဆု ရရှိခဲ့သည်။
Lang-8.com သည် ဘာသာစကားလေ့လာသူများအတွက် ဆက်သွယ်စကားပြောဆိုနိုင်ရန် ပြလုပ်ပေးထားသည့် ဘာသာစကားဖလှယ်ရေးဝဘ်ဆိုက်တစ်ခု ဖြစ်သည်။
ဝဘ်ဆိုက်ကို Lang-8 Inc. က စီမံပြီး ဂျပန်နိုင်ငံ၊ တိုကျိုမြို့တွင် အခြေစိုက်သည်။
လက်ရှိတွင် နိုင်ငံပေါင်း ၁၉၀ ကျော်ရှိ စာရင်းသွင်းအသုံးပြုသူသည် ၇၅၀,၀၀၀ ကျော် ရှိပြီး ဘာသာစကား ၉၀ ကို ထောက်ပံ့ပေးထားသည်။
သမိုင်းကြောင်း Yangyang Xi သည် တရုတ်နိုင်ငံတွင် ဖွားမြင်ပြီး၊ ဂျပန်နိုင်ငံတွင် ကြီးပြင်းခဲ့သည်။
သူသည် အသက် ၂၃ နှစ်အရွယ်တွင် Lang-8.com ကို ဖန်တီးရန် အကြံရခဲ့သည်။
၂၀၀၆ ခုနှစ်၊ ဩဂုတ်လတွင် Yangyang နှင့် အတန်းဖော် Kazuki Matsumoto သည် Lang-8.com ကို သုတေသနပရောဂျက်တစ်ခုအဖြစ် စတင်ဖန်တီးခဲ့သည်။
ဤပရိုဂရမ်သည် တိုကျိုတက္ကသိုလ်ရှိ ကျောင်းသားများသာ အသုံးပြုနိုင်ရန် ကန့်သတ်ထားသည်။
၂၀၀၇ ခုနှစ် ဧပြီလနှင့် ဩဂုတ်လအကြားတွင် ဝဘ်ဆိုက်ကို ပြုပြင်တည်ဆောက်ခဲ့ပြီး ၂၀၀၇ ခုနှစ်၊ ဇွန်လ ၂၉ ရက်နေ့တွင် YangYang Xi သည် Lang-8 Inc. ကုမ္ပဏီကို တည်ထောင်ခဲ့သည်။
၂၀၀၉ ခုနှစ်တွင် Yangyang နှင့် Kazuki တွင် မပြေလည်မှုရှိခဲ့ပြီး Kazuki သည် ကုမ္ပဏီမှ နုတ်ထွက်ခဲ့သည်။
Yangyang သည် လက်ရှိအချိန်တွင် ကုမ္ပဏီ၌ စီအီးအိုအဖြစ် လုပ်ကိုင်လျက်ရှိသည်။
၂၀၁၆ ခုနှစ်တွင် Lang-8 သည် ယန်း သန်းပေါင်း ၂၀၀ အထိ မြင့်တက်လာခဲ့သည်။
၂၀၁၇ ခုနှစ်၊ ဖေဖော်ဝါရီလမှ စတင်ကာ အသုံးပြုသူအသစ်များ စာရင်းသွင်းခြင်းကို ခွင့်မပြုတော့ပေ။
Lang-8 20. März, facebook.com ဆိုင်းငံထားမှုကို နောက်ခြောက်လ ကြာပြီးမှသာ ရပ်ဆိုင်မည်ဟု ပြောကြားခဲ့သည်။
၂၀၁၈ ခုနှစ်၊ မတ်လတွင် ထိုဆိုင်းငံထားမှုကို တိကျသည့်ကာလသတ်မှတ်ထားခြင်းမျိုးမရှိဘဲ သက်တမ်းတိုးခဲ့ပြန်သည်။
၎င်းတို့၏ ဘလော့တွင် ဖော်ပြထးချက်အရ ၎င်းတို့၏ ကုမ္ပဏီသည် သေးငယ်သည့်ကုမ္ပဏီဖြစ်သည့်အတွက် spammers နှင့် bots များကို အသုံးပြုကာ ဝဘ်ဆိုက်အား အနှောက်အယှက်ပြုသည်များကို ကိုင်တွယ်ဖြေရှင်းရန် နှင့် Lang-8 app နှင့် ၎င်း၏ sister service ဖြစ်သည့် HiNative ကို တပြိုင်နက်နည်း လုပ်ကိုင်ဆောင်ရွက်ရန် အရင်းအမြစ် ရှိမနေသည့်အတွက်ဟု ဖော်ပြထားခဲ့သည်။
လုပ်ဆောင်ချက်များ အကောင့်အားလုံးအတွက် လုပ်ဆောင်ချက်များ အသုံးပြုသူများသည့် လေ့လာနေသည့် ဘာသာစကားဖြင့် Post တင်နိုင်ပြီး၊ ၎င်း Post များသည် မိခင်ဘာသာစကားအဖြစ်အသုံးပြုသူများဆီသို့ အမှားပြင်ဆင်နိုင်ရန် ပြသပေးမည် ဖြစ်သည်။
အသုံးပြုသူများ၏ လေ့လာနေသည့် ဘာသာစကားကို ၂ ခုအထိသာ ကန့်သတ်ပေးထားသည်။
အသုံးပြုသူများသည် မိမိ၏ မိခင်ဘာသာသာစကားဖြင့် ရေးသားထားသည်များကိုလည်း အမှားပြင်ဆင်ပေးနိုင်သည်။
ပြင်ဆင်မှုများကို color coding, bold, နှင့် strikethrough စသည်များကို အသုံးပြု၍ ပြုလုပ်နိုင်သည်။
ပရီမီယံအကောင့်များအတွက် လုပ်ဆောင်ချက်များ ပရီမီယံအကောင့်ဖြင့် အသုံးပြုသူများ၏ post များကို ဦးစားပေးအနေဖြင့် ပြသပေးပြီး ၎င်း post များသည် ပြင်ဆင်ခံရမှုဖြစ်နိုင်ခြေကို မြှင့်တင်ပေးထားပေသည်။
အခြားသော ပရီမီယံအကောင့်အသုံးပြုသူများအတွက် ပါဝင်သည့် လုပ်ဆောင်မှုများတွင် ပုံများထည့်သွင်းနိုင်ခြင်း၊ ပြင်ဆင်မှုများ စာသားများကို PDF ဗားရှင်းအနေဖြင့် ဒေါင်းလုတ်ပြုလုပ်နိုင်ခြင်း၊ လေ့လာသည့် ဘာသာစကားအရေအတွက်ကို အကန့်အသတ်မရှိ ထည့်သွင်းနိုင်ခြင်း၊ ကြော်ငြာများကို ဖျောက်ထားနိုင်ခြင်း၊ ကိုယ်ပိုင်ဂျာနယ်ရှာဖွေခြင်းများ၊ နောက်ခံပုံများကို ပြင်ဆင်နိုင်ခြင်းများနှင့် ပြင်ဆင်မှုအတွက် ဖော်ပြခံရမှုများ မြှင့်တင်ပေးမှုများ စသည်တို့ ပါဝင်သည်။
အဖွဲ့အစည်း ၂၀၁၃ ခုနှစ်၊ ဒီဇင်ဘာလတွင် ဝဘ်ဆိုက်အား အသုံးပြုသူသည် ၇၅၀,၀၀၀ ရှိပြီး ထိုအရေအတွက်သည်လည်း ဆက်လက်တိုးပွားခဲ့သည်။
သို့သော်လည်း ၂၀၁၇ ခုနှစ် မတ်လကတည်းက အသုံးပြုသူများသည် အကောင့်ပြုလုပ်ခြင်းများ ပြုလုပ်၍ မရနိုင်တော့ဘဲ ၎င်းတို့၏ အခြားသော ဝန်ဆောင်မှုဖြစ်သည့် HiNative သို့ ရွှေ့ပြောင်းမှုများကို လုပ်ဆောင်ခဲ့သည်။
HiNative သည် ၂၀၁၆ ခုနှစ်၊ စက်တင်ဘာလ အကုန်တွင် အသုံးပြုသူသည် ၂၄၀,၀၀၀ ခန့် ရှိခဲ့သည်။
အသုံးပြုသူများသည် ကမ္ဘာ့နိုင်ငံပေါင်း ၁၉၀ ကျော်မှ ဖြစ်ပြီး အသုံးပြုကြသည့် မတူကွဲပြားသည့် ဘာသာစကား ၉၀ ကျော်ကို အသုံးပြုကြသည်။
မူလ အသုံးပြုသည့် နိုင်ငံမျာ ဂျပန်နိုင်ငံဖြစ်ပြီး၊ အသုံးပြုသူများ၏ ၃၀ ရာခိုင်နှုန်း ရှိသည်။
ရရှိခဲ့သည့် ဆုများ ၂၀၀၉ ခုနှစ်တွင် Lang-8.com သည် Wish2009 IT Media Award ဆုကို ရရှိခဲ့သည်။
(Japanese) ကိုးကား ကဏ္ဍ:ဂျပန် ဝဘ်ဆိုဒ်များ။
ကွမ်းသီး သည် မြန်မာ လူရွှင်တော်နှင့် ဟာသသရုပ်ဆောင်တစ်ဦးဖြစ်သည်။
အမည်ရင်းမှာ မြင့်စိုး ဖြစ်သည်။
မန္တလေးသိန်းဇော် ဇာတ်အဖွဲ့တွင် လူရွှင်တော် ကွမ်းသီးအဖြစ် ကပြဖျော်ဖြေခဲ့သည်။
လူရွှင်တော် မေတ္တာနှင့် တွဲဖက်၍ မော်တာနဲ့ ပန်ကာ အမည်ရှိ ရုပ်ရှင်ဇာတ်ကားတွင် ပါဝင်သရုပ်ဆောင်ခဲ့သည်။
စာရင်းကိုင်ချုပ် () ဆိုသည်မှာ နိုင်ငံတစ်ခုတွင် ယင်းနိုင်ငံ၏ သက်ဆိုင်ရာကုမ္ပဏီများအက်ဥပဒေအရ မှတ်ပုံတင်ဖွဲ့စည်းထားသော ကုမ္ပဏီ၊ လုပ်ငန်း၊ အဖွဲ့အစည်းတို့တွင် စာရင်းဆိုင်ရာ စီမံခန့်ခွဲရေးရာထူး ဖြစ်သည်။
ယျေဘုယျအားဖြင့် ကုမ္ပဏီ၊ လုပ်ငန်း၊ အဖွဲ့တစ်ခုတွင် ဘဏ္ဍာရေးဆိုင်ရာဌာနတစ်ခုခုထားရှိပြီး ၎င်းအောက်တွင် စာရင်းဌာနကိုထားရှိရာ ယင်းစာရင်းဌာနကို စီမံခန့်ခွဲရန် စာရင်းကိုင်ချုပ်ကို ထားလေ့ရှိသည်။
စာရင်းကိုင်ချုပ်သည် လုပ်ငန်း၏ စာရင်းပိုင်းဆိုင်ရာတို့ကို အမြင့်ဆုံးဆောင်ရွက်ရပြီး လုပ်ငန်း၏ ဘဏ္ဍာရေးရှင်းတမ်းများ ရေးဆွဲနိုင်စေရန် ပြင်ဆင်ဆောင်ရွက်ခြင်း၊ ရာထူးငယ် စာရင်းကိုင်များကို စီမံခန့်ခွဲ၊ တာဝန်သတ်မှတ်ခြင်း၊ မိမိလက်အောက်မှ စာရင်းကိုင်များ ပြင်ဆင်ထားသည့် စာရင်းများကို စာရင်းစစ်ကာလမတိုင်မီ စစ်ဆေးပြင်ဆင်ခြင်း၊ လုပ်ငန်း၏ ငွေသားနှင့် ငွေစာရင်းကိုက်ညီမှုစေရန် ငွေကိုင်ချုပ်နှင့် ညှိနှိုင်းဆောင်ရွက်ခြင်း၊ လုပ်ငန်း၏ စာရင်းများ မှန်ကန်မှုရှိစေရန် ဆောင်ရွက်ခြင်းတို့ ဖြစ်သည်။
၎င်းသည် ၎င်းအထက်က ဘဏ္ဍာရေးဆိုင်ရာမန်နေဂျာ၊ ဘဏ္ဍာရေးဌာနမှူး၊ ဘဏ္ဍာအရာရှိချုပ် အစရှိသည်တို့ကို တိုက်ရိုက်တာဝန်ခံရသည်။
ကဏ္ဍ:စာရင်းကိုင်ပညာ ကဏ္ဍ:ဘဏ္ဍာရေး အလုပ်အကိုင်များ။
လက်မှတ်ရပြည်သူ့စာရင်းကိုင် () ဆိုသည်မှာ နိုင်ငံတစ်ခုတွင် ယင်းနိုင်ငံ၏ စာရင်းဆိုင်ရာ အာဏာပိုင်အဖွဲ့အစည်းက ထုတ်ပေးသော ထိုနိုင်ငံအတွင်း စာရင်းနှင့်ပတ်သက်၍ လက်မှတ်ထိုး တာဝန်ခံနိုင်သည့် လိုင်စင်တစ်မျိုးကို ရရှိထားသော စာရင်းပညာရှင်ဖြစ်သည်။
နိုင်ငံတစ်ခု၏ လက်မှတ်ရပြည်သူ့စာရင်းကိုင်သည် ထိုနိုင်ငံတွင် စာရင်းကိုင်ပညာနှင့် ပတ်သက်၍ ဂုဏ်သိက္ခာကြီးမား‌ရာ အလုပ်အကိုင်အခွင့်အလမ်းများပြီး လစာကောင်းမွန်သည့် စီမံခန့်ခွဲရေး၊ ဘဏ္ဍာရေးအကြံပေး အစရှိသောရာထူးများကို ခန့်အပ်ခံရသည်။
ထို့အပြင် စီးပွားရေးလုပ်ငန်းများနှင့် အစိုးရအကြား လက်မှတ်ရပြည်သူ့စာရင်းကိုင်မပါဝင်ဘဲ စာရင်းဆိုင်ရာ၊ အခွန်ဆိုင်ရာ ဆောင်ရွက်၍မရပေ။
မြန်မာ မြန်မာနိုင်ငံတွင် ပြည်ထောင်စုစာရင်းစစ်ချုပ်ရုံး၏ မြန်မာနိုင်ငံစာရင်းကောင်စီသည် လက်မှတ်ရပြည်သူ့စာရင်းကိုင်စာမေးပွဲ(ပထမပိုင်း)နှင့် လက်မှတ်ရပြည်သူ့စာရင်းကိုင်စာမေးပွဲ(ဒုတိယ)ပိုင်းတို့ကို အောင်မြင်ပြီးနောက် အလုပ်သင်ကာလ ၃ နှစ်ပြည့်မြောက်ပြီးသူများကို လက်မှတ်ရပြည်သူ့စာရင်းကိုင်လိုင်စင် လျှောက်ထားခွင့်ပြုသည်။
လက်မှတ်ရပြည်သူ့စာရင်းကိုင်များသည် နိုင်ငံအတွင်း စာရင်းစံနှုန်းများအရ ဘဏ္ဍာရေးရှင်းတမ်းများ၊ စာရင်းစစ်အစီရင်ခံစာများ၊ ကုမ္ပဏီဘဏ္ဍာရေးအခြေအနေအစီရင်ခံစာများ၊ အခွန်ဆိုင်ရာအစီရင်ခံစာများ၊ ကုမ္ပဏီဖျက်သိမ်းရေးဆိုင်ရာ အစရှိသည်တို့တွင် လက်မှတ်ထိုးခွင့်ရှိသည်။
လက်မှတ်ရပြည်သူ့စာရင်းကိုင်သင်တန်းသို့ အောက်ပါပုဂ္ဂိုလ်များသည် တိုက်ရိုက်တက်ရောက်ခွင့်ရှိပြီး ဝါဏ္ဏိဇဘွဲ့(B.Com)၊ စာရင်းကိုင်ပညာဘွဲ့(B.Act)၊ စီးပွားရေးစီမံခန့်ခွဲမှုပညာဘွဲ့(B.B.A)၊ စီးပွားရေးသိပ္ပံဘွဲ့(စာရင်းကိုင်ပညာနှင့်ဘဏ္ဍာရေး)(B.BSc(Accounting and Finance) ရရှိထားသူ မြန်မာနိုင်ငံစာရင်းကောင်စီ၏ စာရင်းကိုင်ပညာဒီပလိုမာ(DA) ရရှိထားသူ ဘွဲ့တစ်ခုခုရရှိပြီး ACCA Skills Level ဖြစ်သည့် Advanced Diploma in Accounting and Business ရရှိထားသူ ဘွဲ့တစ်ခုခုရရှိပြီး CIMA ၏ Diploma in Management Accounting ရရှိထားသူ ACCA သို့မဟုတ် CIMA ပြီးမြောက်ထားသူများမှာမူ အောက်ပါဘာသာရပ် ၃ ခုကို စာမေးပွဲဖြေဆိုအောင်မြင်ပါက လက်မှတ်ရပြည်သူ့စာရင်းကိုင်အောင်လက်မှတ် ရရှိမည်ဖြစ်သည်- Local Taxation Law Commercial Law Auditing လက်မှတ်ရပြည်သူ့စာရင်းကိုင်သင်တန်းကာလမှာ ၂ နှစ်ဖြစ်ပြီး မော်ကျူး ၂ ခုစီပါဝင်သော ပထမပိုင်း(၁ နှစ်)နှင့် ဒုတိယပိုင်း(၁ နှစ်) ဖြစ်သည်။
ပထမပိုင်းတွင် အောက်ပါဘာသာရပ်များပါဝင်ပြီး- Professional Financial Accounting & External Reporting Practical Auditing -I Performance and Financial Management Business Environment and Management Commercial and Industrial Laws Financial and Services Regulations ဒုတိယပိုင်းတွင် အောက်ပါဘာသာရပ်များပါဝင်သည်- Advanced Accounting & Financial Reporting II Practical Auditing II Strategic Management Accounting Business Analysis and Strategic Information System Financial Knowledge and Current Economic Affairs Taxation မော်ကျူး ၁ ခုလျှင် ၃ ဘာသာပါဝင်ပြီး ၁ ဘာသာကျရှုံးလျှင် ထိုမော်ကျူးတစ်ခုလုံးကို ပြန်လည်ဖြေဆိုရသည်။
မော်ကျူး ၂ ကို တစ်ဆက်တည်း စာမေးပွဲ ၅ ကြိမ်အတွင်း မအောင်မြင်ပါက မော်ကျူး ၂ ခုလုံးကို ပြန်လည်ဖြေဆိုရသည်။
လက်မှတ်ရပြည်သူ့စာရင်းကိုင်(ဒုတိယပိုင်း) စာမေးပွဲကို ဖြေဆိုအောင်မြင်ပါက လက်မှတ်ရပြည်သူ့စာရင်းကိုင်အောင်လက်မှတ်ကို ရရှိသည်။
ထိုအောင်လက်မှတ်ရရှိပြီးသူများသည် မြန်မာနိုင်ငံစာရင်းကောင်စီ၌ မှတ်ပုံတင်ထားသော စာရင်းစစ်လုပ်ငန်းများတွင် အလုပ်သင်ကာလပြည့်မြောက်ပြီးပါက လက်မှတ်ရပြည်သူ့စာရင်းကိုင်လိုင်စင်ကို လျှောက်ထားနိုင်သည်။
ကဏ္ဍ:စာရင်းကိုင်ပညာ။
ကွမ်းသီး အမည်ရှိသည်များမှာ လူပုဂ္ဂိုလ် ကွမ်းသီး (လူရွှင်တော်) - လူရွှင်တော်၊ ဟာသသရုပ်ဆောင် အခြား ကွမ်းသီးပင်။
ဘဏ္ဍာရေးအခြေအနေပြရှင်းတမ်း (Statement of Financial Position) ဆိုသည်မှာ လုပ်ငန်းတစ်ခု၏ ဘဏ္ဍာရေးအခြေအနေများဖြစ်သည့် ကြွယ်ဝချမ်းသာမှု၊ အကြွေးကျန် အစရှိသည်တို့ကိုဖော်ပြသည့် ဘဏ္ဍာရေးရှင်းတမ်းဖြစ်သည်။
ဘဏ္ဍာရေးအခြေအနေပြရှင်းတမ်းသည် စာရင်းကိုင်ပညာညီမျှခြင်းတစ်ခုဖြစ်သော ရပိုင်ခွင့် = ပိုင်ဆိုင်ခွင့် + ပေးရန်တာဝန်များ အပေါ်အခြေခံကာ ဘဏ္ဍာအခြေအနေပြရှင်းတမ်းကို စာရင်းစံနှုန်းများနှင့်အညီပြင်ဆင်ရေးဆွဲရပြီး နိုင်ငံတကာစာရင်းစံနှုန်းများအပိုဒ်-၁ (IAS-1) အရ အောက်ပါအတိုင်းသတ်မှတ်ထားသည်။
+ဘဏ္ဍာရေးအခြေအနေရှင်းတမ်းရပိုင်ခွင့်များပုံသေရပိုင်ခွင့်များဒြပ်ရှိ ပုံသေရပိုင်ခွင့်များxxဒြပ်မဲ့ ပုံသေရပိုင်ခွင့်များxxစုစုပေါင်းပုံသေရပိုင်ခွင့်များxxxလက်ငင်းရပိုင်ခွင့်များကုန်စည်လက်ကျန်xxရရန်ရှိသောအကြွေးများxxအခြားရရန်ရှိသောအကျိုးအမြတ်များxxငွေသားနှင့်ငွေကြေးဆိုင်ရာလက်ကျန်xxစုစုပေါင်းလက်ငင်းရပိုင်ခွင့်များxxxစုစုပေါင်းရပိုင်ခွင့်များxxxxပိုင်ဆိုင်ခွင့်လုပ်ငန်း၏မတည်ငွေxx - အစုရှယ်ယာတန်ဖိုးx - အစုရှယ်ယာအပိုကြေးx - လုပ်ငန်း၏ရန်ပုံငွေများx - အစုရှယ်ယာအပေါ်ခွဲဝေမှုများ(x)လုပ်ငန်း၏အမြတ်xxလုပ်ငန်းမှထုတ်ယူသုံးစွဲမှုများ(xx)စုစုပေါင်းပိုင်ဆိုင်ခွင့်xxxပေးရန်တာဝန်များကာလရှည်ပေးရန်တာဝန်များချေးငွေ/ငွေချေးစာချုပ်/အပေါင်စာချုပ်xxကာလတိုပေးရန်တာဝန်များပေးရန်ကျန်သောအကြွေးများxxအခြားအကျိုးအမြတ်ဆုံးရှုံးမှုများxxပိုထုတ်ငွေရှိသောဘဏ်လက်ကျန်xxစုစုပေါင်းကာလတိုပေးရန်တာဝန်များxxxစုစုပေါင်းပေးရန်တာဝန်များxxxစုစုပေါင်းရပိုင်ခွင့်နှင့်ပေးရန်တာဝန်များxxxx ရပိုင်ခွင့် () ဆိုသည်မှာ လုပ်ငန်းတစ်ခုသည် ၎င်းအနေဖြင့် စာရင်းကိုင်ပညာရှုထောင့်အရ အကျိုးအမြတ်ရရှိစေခြင်းဖြစ်သည်။
ပုံသေရပိုင်ခွင့် () ဆိုသည်မှာ စာရင်းကာလတစ်ခု(ယျေဘုယျအားဖြင့် ၁ နှစ်)ကိုကျော်လွန်သွားသည့်တိုင်အောင် လုပ်ငန်းအပေါ် စာရင်းကိုင်ပညာရှုထောင့်အရ အကျိုးအမြတ်ရရှိစေသည့် ရပိုင်ခွင့်များဖြစ်သည်။
ပုံသေရပိုင်ခွင့်ကို ဒြပ်ရှိပုံသေရပိုင်ခွင့်နှင့် ဒြပ်မဲ့ပုံသေရပိုင်ခွင့်ဟူ၍ နှစ်မျိုးခွဲခြားသတ်မှတ်ထားသည်။
ဒြပ်ရှိပုံသေရပိုင်ခွင့် () တွင် ယျေဘုယျအားဖြင့် အိမ်၊ ခြံ၊ မြေ၊ တိုက်တာအဆောက်အအုံကဲ့သို့ မရွှေ့ပြောင်းနိုင်သောပစ္စည်းများ၊ လုပ်ငန်းအတွက် အသုံးပြုနေသည့် စက်ပစ္စည်းကိရိယာများ၊ မော်တော်ယာဉ်များ အစရှိသည်တို့ပါဝင်သည်။
ဒြပ်မဲ့ပုံသေရပိုင်ခွင့်တွင် () ဆိုသည်မှာ ပုံသဏ္ဌာန်အားဖြင့် မတည်ရှိသော်လည်း စာရင်းကိုင်ပညာရှုထောင့်အရ လုပ်ငန်း၏ အကျိုးအမြတ်ရရှိမှုအပေါ် အထောက်အပံ့ပေးသည့် ပုံသေရပိုင်ခွင့်များဖြစ်ကြသည်။
ဥပမာ - ဂုဏ်သိက္ခာ၊ နာမည်ကောင်း၊ အမှတ်တံဆိပ်၊ ထင်ပေါ်ကျော်ကြားမှု၊ မူပိုင်ခွင့်။
လက်ငင်းရပိုင်ခွင့် () ဆိုသည်မှာ စာရင်းကာလတစ်ခု(ယျေဘုယျအားဖြင့် ၁ နှစ်)အတွင်း၌ လုပ်ငန်းအပေါ် စာရင်းကိုင်ပညာရှုထောင့်အရ အကျိုးအမြတ်ရရှိစေသည့် ရပိုင်ခွင့်များဖြစ်ပြီး ၎င်းတို့မှာ လုပ်ငန်း၏ ပုံမှန်စီးပွားရေးလုပ်ဆောင်ချက်များတွင် အသုံးခံများဖြစ်ကြသည်။
၎င်းတို့မှာ ကုန်စည်များ၊ ငွေသားများ၊ အစရှိသည်တို့ပါဝင်သည်။
ကုန်စည်လက်ကျန် () ဆိုသည်မှာ လုပ်ငန်း၏ စီးပွားရေးလုပ်ဆောင်ချက်မှ အကျိုးအမြတ်ရရှိစေရန် အသုံးပြုသော အဓိကကုန်စည်များဖြစ်ကြသည်။
၎င်းတို့တွင် အရောင်းအဝယ်ကုန်ပစ္စည်းများ၊ ထုတ်ကုန်များ၊ ဝန်ဆောင်မှုများ အစရှိသည်တို့ဖြစ်ကြသည်။
ရရန်ရှိသောအကြွေးများ () ဆိုသည်မှာ လုပ်ငန်း၏ ပင်မစီးပွားရေးလုပ်ဆောင်ချက်များတွင် လုပ်ငန်းအနေဖြင့် ငွေကြေးရရန်ရှိသည့် စာရင်းလက်ကျန်များဖြစ်ကြသည်။
အခြားရရန်ရှိသောအကျိုးအမြတ်များ () ဆိုသည်မှာ လုပ်ငန်းအနေဖြင့် ငွေကြေးအဖြစ်သော်လည်းကောင်း (သို့မဟုတ်) ငွေကြေးမဟုတ်သည့်အကျိုးအမြတ်အဖြစ်သော်လည်း ရရန်ရှိသည့်လက်ကျန်များ ဖြစ်သည်။
ဥပမာဆိုရလျှင် မိမိလုပ်ငန်းသည် အင်တာနက်ကုမ္ပဏီသို့ ဝန်ဆောင်ခ ၃ လစာကြိုတင်ပေးသွင်းထားသည်ဆိုပါက မိမိအနေဖြင့် နောင်သုံးလတွင် ဝန်ဆောင်ခပေးရမည်မဟုတ်ဘဲ ၎င်းတို့၏ အင်တာနက်ဝန်ဆောင်မှုကို ခံစားရမည်ဖြစ်သည်။
စာရင်းကိုင်ပညာ၏ သဘောတရားအရ ၎င်းကြိုတင်ပေးသွင်းထားသောလ ၃ လသည် ယခုစာရင်းကာလ၌ မပါဝင်ခဲ့လျှင် ယင်း ၃ လစာအတွက် ကြိုတင်ပေးသွင်းထားသည့် စရိတ်မှာ အခြားရရန်ရှိသောအကျိုးအမြတ်များပင် ဖြစ်သည်။
ငွေသားနှင့်ငွေကြေးဆိုင်ရာလက်ကျန် () ဆိုသည်မှာ လုပ်ငန်း၌ လက်ရှိထိန်းသိမ်းထားသော ငွေစက္ကူ(ငွေသားလက်ကျန်)များ၊ ဒြပ်မရှိသော ဘဏ်ကဲ့သို့ ငွေကြေးစနစ်တစ်ခုခု၌ စာရင်းလက်ကျန်များ၊ လက်တလောတွင် ဒြပ်မရှိသည့် ကာလတိုရင်းနှီးမြှုပ်နှံမှုများ အစရှိသည်တို့ပါဝင်သည်။
ကဏ္ဍ:စာရင်းကိုင် ဝေါဟာရများ ကဏ္ဍ:ဘဏ္ဍာရေး ရှင်းတမ်းများ။
အရှုံးအမြတ်ရှင်းတမ်း () (သို့မဟုတ်) အရှုံးအမြတ်နှင့်အခြားဝင်ငွေအားလုံးပါဝင်သောရှင်းတမ်း () (သို့မဟုတ်) ဝင်ငွေရှင်းတမ်း () ဆိုသည်မှာ လုပ်ငန်းတစ်ခု၏ စာရင်းကာလတစ်ခုအတွင်း ယင်းလုပ်ငန်း၏ ဝင်ငွေ၊ စရိတ်နှင့် အရှုံးအမြတ်တို့ကိုဖော်ပြသော ဘဏ္ဍာရေးရှင်းတမ်းဖြစ်သည်။
အရှုံးအမြတ်ရှင်းတမ်းကို နိုင်ငံတကာစာရင်းစံနှုန်းများအပိုဒ်-၁ (IAS-1) အရ အောက်ပါအတိုင်းရေးဆွဲရသည်။
+အရှုံးအမြတ်ရှင်းတမ်းပင်မဝင်ငွေxxပင်မဝင်ငွေအတွက်ကုန်ကျသည့်စရိတ်(xx)အကြမ်းအမြတ်/(အရှုံး)xxx/(xxx)အခြားဝင်ငွေများxxစီမံခန့်ခွဲရေးနှင့်ဆိုင်သောစရိတ်များ(xx)ဖြန့်ချိရေးနှင့်ဆိုင်သောစရိတ်များ(xx)လုပ်ငန်းမှရရှိသောအမြတ်/(အရှုံး)xxx/(xxx)ချေးငွေကြောင့်ကုန်သည့်စရိတ်(xx)အခွန်မပါဝင်သည့်အမြတ်/(အရှုံး)xxx/(xxx)အခွန်(xx)အသားတင်အမြတ်/(အရှုံး)xxx/(xxx) ပင်မဝင်ငွေ () ဆိုသည်မှာ လုပ်ငန်းတစ်ခုတွင် ယင်းလုပ်ငန်း၏ အဓိကရည်မှန်းချက်ဖြင့်ဆောင်ရွက်သော လုပ်ငန်းဆောင်တာများမှ ရရှိသည့်ဝင်ငွေဖြစ်သည်။
အရောင်းဝင်ငွေသည် အရောင်းလုပ်ငန်းများ၏ ပင်မဝင်ငွေဖြစ်သကဲ့သို့ ဝန်ဆောင်ခသည် ဝန်ဆောင်မှုလုပ်ငန်းများ၏ ပင်မဝင်ငွေပင်ဖြစ်သည်။
ပင်မဝင်ငွေအတွက်ကုန်ကျသည့်စရိတ် () ဆိုသည်မှာ ပင်မဝင်ငွေရရှိစေရန် တိုက်ရိုက်ကုန်ကျသည့်စရိတ်ဖြစ်သည်။
၎င်းကို အရောင်းလုပ်ငန်းများတွင် ကုန်စည်ရောင်းချရန်ကုန်ကျသည့်စရိတ် () ဟုဖြစ်စေ၊ ဝန်ဆောင်မှုလုပ်ငန်းများတွင် အရောင်းအတွက်ကုန်ကျသည့်စရိတ် () ဟုဖြစ်စေ သုံးလေ့ရှိသည်။
ပင်မဝင်ငွေအတွက်ကုန်ကျသည့်စရိတ်ကို ဥပမာပေးရလျှင် ကုန်ပစ္စည်းထုတ်လုပ်ရောင်းချသည့်လုပ်ငန်းတစ်ခုတွင် ကုန်ပစ္စည်းထုတ်လုပ်ရန် လိုအပ်သည့် ကုန်ကြမ်းပစ္စည်းများအတွက်ကုန်ကျစရိတ်၊ ယင်းကုန်ကြမ်းပစ္စည်းများကို ထုတ်ကုန်အချောမဖြစ်မီ သယ်ဆောင်ရသောစရိတ်၊ ကုန်ပစ္စည်းများထုတ်လုပ်ရတွင် လိုအပ်သော အလုပ်သမားများအတွက်ကုန်ကျစရိတ် အစရှိသည်တို့သည် ပင်မဝင်ငွေရရှိစေရန် တိုက်ရိုက်ကုန်ကျသောစရိတ်များဖြစ်သည်။
အကြမ်းအမြတ်/အရှုံး () ဆိုသည်မှာ ပင်မဝင်ငွေထဲမှ ယင်းပင်မဝင်ငွေရရှိစေရန်တိုက်ရိုက်ကုန်သည့်စရိတ်ကို နှုတ်ထားသည့် လက်ကျန်အမြတ် (သို့မဟုတ်) အရှုံးဖြစ်သည်။
အခြားဝင်ငွေများ () ဆိုသည်မှာ လုပ်ငန်းတစ်ခုတွင် ယင်းလုပ်ငန်၏ အဓိကရည်မှန်းချက်ဖြင့်ဆောင်ရွက်သော လုပ်ငန်းဆောင်တာများမှ ရရှိခြင်းမဟုတ်သည့် ဝင်ငွေများဖြစ်သည်။
ဥပမာ - ဆုံးရှုံးသွားသောအကြွေးများပြန်လည်ရရှိခြင်း၊ စီးပွားရေးအကျိုးအမြတ်များရရှိခြင်း။
စီမံခန့်ခွဲရေးနှင့်ဆိုင်သောစရိတ်များ () ဆိုသည်မှာ လုပ်ငန်းတစ်ခုတွင် ပင်မဝင်ငွေရရှိစေရန် တိုက်ရိုက်မကုန်ကျသော်လည်း ယင်းသို့ ပင်မဝင်ငွေရရှိစေရန် အထောက်အပံ့ပေးသော လုပ်ငန်းဆောင်တာများအတွက် ကုန်ကျသည့်စရိတ်ဖြစ်သည်။
၎င်းတွင် ရုံးပိုင်းဆိုင်ရာကုန်ကျစရိတ်များ၊ အခြားဌာနဆိုင်ရာကုန်ကျစရိတ်များ အစရှိသည်တို့ပါဝင်သည်။
ဖြန့်ချိရေးနှင့်ဆိုင်သောစရိတ်များ () ဆိုသည်မှာ ပင်မဝင်ငွေရရှိစေသည့် ကုန်ပစ္စည်း (သို့မဟုတ်) ဝန်ဆောင်မှုတို့ကို ရောင်းချခြင်းအတွက် ကုန်ကျသည့်စရိတ်များဖြစ်သည်။
ဥပမာ - ဈေးကွက်ချဲ့ထွင်ခြင်းအတွက်စရိတ်၊ ကြော်ငြာခြင်းအတွက်စရိတ်၊ စားသုံးသူထံပို့ဆောင်ရာတွင်ကုန်ကျသည့်စရိတ်။